Zhang Xizhe. Zhang Xizhe () (1991-yil 23-yanvarda tugʻilgan) — xitoylik professional futbolchi, hozirda Xitoy Superligasining „Beijing Guoan“ klubida hujumkor yarim himoyachi sifatida oʻynaydi. Klubdagi faoliyati. Zhan Xizhe futbolchilik faoliyatini „Beijing Guoan“ jamoasida 2009-yil 30-avgustda „Shandong Luneng“ga qarshi oʻyinda (1:1) oʻynagan paytda boshlagan. Keyin 2010-yilgi mavsumda S.Liga vakili Beijing Guoan Talent jamoasiga ijaraga berilgan. U 2010-yilning 12-martida Geylang Unitedga qarshi oʻyinda (3:1) debyut qilgan va klub uchun birinchi golini kiritgan. U 2010-yil iyul oyida Pekinga qaytib kelgan va klub uchun birinchi golini 2010-yil 22-avgustda Henan Jianyega qarshi oʻyinda (2:2) kiritgan. 2012-yilgi mavsumda Xitoy futbol assotsiatsiyasining yilning eng yaxshi yosh futbolchisi sovrini bilan taqdirlangan. 2013-yilgi mavsum Zhang uchun ajoyib mavsum boʻldi, oʻttizta liga oʻyinida oʻn bitta gol urdi va oʻn ikkita golga assistentlik qildi. 2014-yil 16-dekabrda Zhang Pekin uchun yana bir muvaffaqiyatli mavsumdan soʻng Bundesliga vakili VfL Wolfsburgga oʻtgan. Zhang Wolfsburg uchun norasmiy debyutini 2015-yilning 14-yanvarida qishki yigʻin paytida „Ajax Keyptaun“ga qarshi oʻyinda Bas Dostning ikkinchi goliga assitentlik qilgan. 2015-yil 15-iyulda Zhang VfL Wolfsburg bilan atigi olti oy oʻtkazgach, Xitoy Superligasi vakili Beijing Guoanga qaytgan. U 2015-yilning 20-iyulida „Shanghai SIPG“ga qarshi o‘yinda (0:0) klub safida debyut qilgan. U 2015-yilning 20-sentyabrida „Jiangsu Sainty“ga qarshi o‘yinda klub uchun birinchi golini kiritgan. 2017-yilning 25-oktabr kuni Zhang Chen Leyning yuziga shapaloq urgani uchun „Chongqing Dangdai Lifan“ga qarshi o‘yinda maydondan chetlatilgan. 2017-yilning 3-noyabrida Xitoy futbol assotsiatsiyasi uni ligada o‘n ikki o‘yinga diskvalifikatsiya qilgan. Xalqaro faoliyati. Zhang 2009-yilda Xitoyning 20 yoshgacha boʻlgan yoshlar terma jamoasiga chaqirilgan va 2010-yilgi 19 yoshgacha boʻlgan futbolchilar oʻrtasidagi Osiyo chempionati saralash bosqichida qatnashgan va beshta oʻyinda ikkita gol urgan. 2010-yilgi 19 yoshgacha boʻlgan futbolchilar oʻrtasidagi Osiyo chempionatida u har bir oʻyinda qatnashgan, Xitoy turnirda chorak finalda magʻlub boʻlgan. U 2011-yilning 26-martida Kosta-Rikaga qarshi o‘yinda (2:2) Xitoy terma jamoasida debyut qilgan. U Xitoy terma jamoasidagi ilk golini 2013-yilning 6-sentyabrida Singapurga qarshi oʻyinda (6:1) kiritgan. 2014-yil 5-mart kuni Zhang 2015-yilgi Osiyo kubogi saralash bosqichining so‘nggi o‘yinida Iroqqa qarshi bahsda (3:1) penaltini aniq amalga oshirgan va bu Xitoyning 2015-yilgi Osiyo Kubogida eng yaxshi uchinchi o‘rinni egallagan jamoa sifatida Livanni to‘plar nisbatida mag‘lub etishini taʼminlagan. Yutuqlari. Klub. Beijing Guoan VfL Wolfsburg